CKP วิ่งแรง 5% รับข่าว “การไฟฟ้าฯ” เปิดแผนเร่ง COD “ไซยะบุรี พาวเวอร์” ก่อนกำหนด!
CKP วิ่งแรง 5% รับข่าว "การไฟฟ้าฯ" เปิดแผนเร่ง COD "ไซยะบุรี พาวเวอร์” ก่อนกำหนด! ล่าสุด ณ เวลา 15.16 น. อยู่ที่ระดับ 5.30 บาท บวก 0.25 บาท หรือ 4.95% สูงสุดที่ระดับ 5.30 บาท ต่ำสุดที่ระดับ 5.05 บาท มูลค่าการซื้อขาย 311.01 ล้านบาท
8 พ.ย. 2561

ผู้สื่อข่าวรายงานว่า ราคาหุ้น บริษัท ซีเค พาวเวอร์ จำกัด (มหาชน) หรือ CKP ณ เวลา 15.16 น. อยู่ที่ระดับ 5.30 บาท บวก 0.25 บาท หรือ 4.95% สูงสุดที่ระดับ 5.30 บาท ต่ำสุดที่ระดับ 5.05 บาท มูลค่าการซื้อขาย 311.01 ล้านบาท

โดยราคาหุ้น CKP ปรับตัวเพิ่มขึ้นแรงในช่วงเปิดตลาดภาคบ่าย หลังมีการรายงานข่าว สำนักงานคณะกรรมการกำกับกิจการพลังงาน หรือ กกพ. มีมติปรับขึ้นค่าไฟฟ้าผันแปร (Ft) งวด ม.ค.-เม.ย.62 จากงวดก่อน 4.30 สต./หน่วย ตามราคาเชื้อเพลิงถีบตัวสูงขึ้น จึงส่งผลให้ค่าไฟฟ้าปรับตัวเพิ่มขึ้นในรอบ 16 เดือน นับตั้งแต่เดือน ก.ย.2560
อีกทั้ง มองว่าแนวโน้มต้นทุนเชื้อเพลิงในการผลิตไฟฟ้าจะอยู่ในระดับสูง จึงเตรียมหารือกับการไฟฟ้าฝ่ายผลิตแห่งประเทศไทย (กฟผ.) ให้ไปเจรจาผู้ดำเนินโครงการโรงไฟฟ้าไซยะบุรีขนาดกำลังการผลิตติดตั้ง 1,280 เมกะวัตต์ ให้จ่ายไฟฟ้าเข้าระบบ (COD) ต้นปี 62 จากเดิมที่จะต้อง COD ในเดือน ต.ค.62 เพื่อพยุงต้นทุนราคาเชื้อเพลิงผลิตไฟฟ้าที่สูงขึ้นเนื่องจากการผลิตไฟฟ้าจากน้ำมีต้นทุนต่ำกว่า
ตามการรายงานข่าวก่อนหน้านี้ : ด่วน! ข่าวใหญ่ CKP รับ “การไฟฟ้าฯ” จ่อเจรจา “ไซยะบุรี พาวเวอร์” เร่ง COD ก่อนกำหนด!!